U-I-85/08
Natisni
Opravilna št.:
U-I-85/08
Datum odločitve:
20. 11. 2008
ECLI:
ECLI:SI:USRS:2008:U.I.85.08
Akt:
Zakon o lokalni samoupravi (Uradni list RS, št. 94/07 – ur. p. b. in 76/07) (ZLS), 3. odst. 37. b čl.
Izrek:
Pobuda za začetek postopka za oceno ustavnosti tretjega odstavka 37.b člena Zakona o lokalni samoupravi (Uradni list RS, št. 94/07 – ur. p. b. in 76/07) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Alenka Maršič Kristanc, Tržič
Datum vloge:
2. 4. 2008
Vrsta odločitve:
sklep
Vrsta rešitve:
zavrženje
Dokument:
US28421
Dokument v PDF obliki:
U-I-85-08.pdf
79 KB
Prenesite datoteko
U-I-85/08-4
20. 11. 2008
SKLEP
Ustavno sodišče je v postopku za preizkus pobude mag. Alenke Maršič Kristanc, Tržič, na seji 20. novembra 2008
sklenilo:
Pobuda za začetek postopka za oceno ustavnosti tretjega odstavka 37.b člena Zakona o lokalni samoupravi (Uradni list RS, št. 94/07 – ur. p. b. in 76/07) se zavrže.
Obrazložitev
1. Pobudnica kot načelnica Upravne enote Tržič izpodbija v izreku tega sklepa navedeno zakonsko določbo o nezdružljivosti funkcije načelnika upravne enote s funkcijo člana občinskega sveta in podžupana. Zatrjuje, da za takšno nezdružljivost ni razlogov, ker načelnik upravne enote ne nadzoruje zakonitosti dela občin. Izpodbijani ureditvi očita neskladje s 44. členom Ustave.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Pobudnica ni izkazala, da je nastopila funkcijo člana občinskega sveta ali podžupana. Že zato ne izkazuje pravnega interesa za oceno ustavnosti izpodbijane določbe. Sicer pa izpodbijani predpis tudi ne učinkuje neposredno. Zato bi lahko pobudo vložila šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07 in OdlUS XVI, 82). Tudi glede na navedeno pobudnica ne izkazuje pravnega interesa za oceno ustavnosti izpodbijane zakonske določbe. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnici in sodniki mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik